《江城梅花引》
清代·程颂万

横塘双桨掠秋苹。荡愁根。剪愁根。艇子归来，阑角认灯痕。

贪筑小楼临水住，多分月，有时香，都到门。

闭门香篆懒重熏。月黯魂。花黯颦。被也被也恋不得，空惜余温。

记取折枝花样画罗裙。记取裙边书小字，诗瘦也，比侬家，瘦几分。

作者简介：1865-1932年，字子大，一字鹿川，号十发居士。湖南宁乡人。 清末民初人。少有文才，善应对 ，喜研词章。虽勤奋好学，但屡试未第，对科举制度遂无好感，而对时局新学甚为热心，为张之洞、张百熙所倚重。曾充湖广抚署文案。